# Sut rydym yn cydymffurfio â'r safonau

Ein Cyfarwyddydd Strategaeth Cwsmeriaid a Datblygu Gwasanaethau sydd â chyfrifoldeb cyffredinol am bolisi a strategaeth y Gymraeg a chydymffurfedd â'n safonau.

Penaethiaid Adrannau sy'n gyfrifol am gydymffurfedd â'r safonau unigol sy'n gysylltiedig â'u meysydd cyfrifoldeb.

Mae’r Rheolydd Ansawdd a Chynllunio sydd â chyfrifoldeb am y Gymraeg yn arwain ar drefniadau monitro canolog i sicrhau ein bod yn cydymffurfio â safonau’r Gymraeg.

* Mae ymarfer monitro penodol yn cael ei gydlynu'n ganolog bob blwyddyn i edrych ar gydymffurfedd â'r safonau ac i godi ymwybyddiaeth o unrhyw risgiau o ddiffyg cydymffurfio, unrhyw gamau gweithredu sydd eu hangen ac unrhyw gymorth neu gyngor ychwanegol sydd ei angen i sicrhau cydymffurfedd.
* Cwblheir Asesiadau o’r Effaith ar Gydraddoldeb gan yr Uwch-reolyddion ar gyfer penderfyniadau polisi newydd i asesu'r effeithiau cadarnhaol neu'r effeithiau niweidiol y byddent yn eu cael ar gyfleoedd i ddefnyddio'r Gymraeg a chofnodir yr wybodaeth at ddibenion cynnal archwiliad.
* Mae gweithwyr yn cofnodi hunanasesiad o'u sgiliau Cymraeg ac yn diweddaru hwn yn ôl yr angen. Mae gweithwyr newydd yn cofnodi eu sgiliau Cymraeg fel rhan o’r broses gynefino.
* Cwblheir asesiad sgiliau Cymraeg ar gyfer pob swydd newydd neu wag gan y Rheolydd sy’n recriwtio a’i gyflwyno i’r adran Adnoddau Dynol. Mae hyn yn ystyried cyd-destun y swydd, y lleoliad a gallu siaradwyr Cymraeg o fewn y tîm, p’un a yw sgiliau Cymraeg yn hanfodol, yn ddymunol neu p’un a oes angen eu dysgu ar gyfer y swydd.
* Fel rhan o’r broses gynefino ar gyfer gweithwyr newydd, mae dysgu gorfodol yn ymwneud â Safonau’r Gymraeg a’n cyfrifoldebau fel sefydliad dwyieithog gan gynnwys sut y gall gweithwyr gofnodi eu sgiliau.
* Mae'r Tîm Digidol a Chyfathrebu'n sicrhau cydymffurfedd â Safonau'r Gymraeg a Safonau Digidol, sydd hefyd yn cynnwys gofynion y Gymraeg mewn perthynas â'n gwasanaethau digidol ac ar-lein.
* Mae’r tendrau sy’n cael eu rhoi ar GwerthwchiGymru yn cael eu monitro i sicrhau cydymffurfedd â Safonau’r Gymraeg.
* Ymdrinnir â chwynion gan y Rheolydd perthnasol yn unol â'n proses gwyno a chânt eu cofnodi at ddibenion cynnal archwiliad.
* Caiff unrhyw risgiau yn ymwneud â diffyg cydymffurfedd â'r safonau eu codi gyda'n Uwch Dîm Reoli i sicrhau bod gweithwyr yn deall yr hyn y mae angen iddynt ei wneud.